ཁྱེད་ཅག་ནི་སེམས་ཅན་གྱི་སྐྱབས་ཡུལ་དུ་གྱུར་ཡོད་པས་ལེགས་སོ་དང་ཐུགས་བདེན་ཟེར་བའི་ཞེ་ས་དང་བཅས་པའི་གཏམ་ལ་གོམས་པ་ལས།འདི་དང་གན་འགྲིག་གི་མི་འདུག་ཟེར་བ་ལྟ་བུའི་གཏམ་མི་སྙན་པ་གོ་མི་ཐུབ་པའི་སྐྱེ་བོ་ཁྱད་དུ་འཕགས་པ།དུག་གསུམ་རིང་དུ་དོར་ནས་ཕྱིན་དྲུག་གི་ཉམས་ལེན་ལ་གཞོལ་ནས་ཡོང་མཁན།རྒྱལ་བའི་བཀའ་དགོངས་འགྲེལ་མདོ་སྔགས་རིག་གནས་དང་བཅས་པ་ཤ་ཐང་དུ་སྦྱངས་ནས་མཐར་ཕྱིན་པའི་སྐྱེས་བུ་དམ་པ་རྐྱང་རྐྱང་ཡིན་ན།རྩོམ་ཐུང་འདིའི་ཁྲོད་མི་སྙན་པ་རེ་ཡོད་ན་ཆོས་ཀྱི་ཉམས་ལེན་ལ་ཞུགས་ནས་བདག་ལ་གུ་ཡངས་དང་།བདག་ཅག་གི་སྟོན་པ་མཆོག་གིས་བསྩལ་གནངས་པའི་ཆོས་ལ་ཁྱེད་ཚོས་སློབ་སྦྱོང་བྱས་ཡོད་པ་བཞིན་དེའི་ཉམས་ལེན་ལ་དངོས་སུ་ཞུགས་ཐུབ་ཀྱི་ཡོད་མེད་རང་ལ་བརྟག་དཔྱད་དང་བཅས་སེམས་སུ་དྲན་ཚད་དང་ལག་གིས་གང་འཇོན་འཇིག་རྟེན་ཆོས་བརྒྱད་ཀྱི་དབང་དུ་མི་འགྲོ་བའི་རེ་བ་ཡོད།དེ་ལྟར་མཛད་མཁན་དག་ལ་ནི་ཕྱག་འཚལ་རྐྱང་ཡིན་ནོ།།